Es het kuum Ziite gä wo d Jude nid Opfer vo Antisemite worde sii. Bsundrigs schlimm isch d Diskriminierig im chrischtlige Europa gsi. Im Middelalter si d Gründ für Judehass, wo män offe agä het für zum d Jude z verfolge, im allgemeine religiös gsi: dass d Jude schuld siige am Dod vom Jesus, dass si chrischtligi Symbol nid wurde verehre, und sogar dass si Ritualmord an chrischtlige Chinder wurde bedriibe.